Ítróttasamband Føroya stuðlar ætlanini at savna revsiváttanir fyri fólk, ið skulu útføra uppgávurnar, at vera m. a. venjarar og leiðarar fyri ungdómin og ikki minst fyri børn, sum landstýriskvinnan í Innlendismálum, hevur ætlaninr at innføra. Føroyar eru í løtuni eitt grásonuøkið, tí vit eru einasta landið her um leiðir, ið ikki krevur slíkar váttanir frá fólkum, ið vera sett at venja og annars passa okkara børnum í frítíðini. Um lógin verður sett í gildið í Føroyum, so vilja vit sjálvandi fylgja lógini og krevja inn revsiváttanir frá okkara venjarum og leiðarum, sum hava við børnini at gera. Endamálið við slíkum revsiváttanum er at gera tað ómøguligt hjá persónum, sum eru dømd fyri seksuellar atgerðir, at koma í starv í felagnum, sum venjari ella leiðari, at gera nýggjan ágang ímóti børnum. Viðmerkjast skal, at hesar váttanir ikki kunnu standa einsamallar, tí øll, ið gera slíkan ágang, vera ikki meldaði og/ella dømd. Men hetta kann virka fyribyrgjandi og gera tað, at tey, sum eru dømd, ikki søkja ella ynskja at gerast venjari ella leiðari hjá børnum innan ítróttina.